Sjekk Per Heimlys sexy «Skal vi danse»-bilder
- Nei, sjalusi er ikke et tema, det er ikke noe problem. Dette forstår hun, selv om rumba blir den første dansen med kontakt over hele kroppen, smiler André Villa som lover å ta frem det han kan mane frem av lidenskap i kveld. Kjæresten var forresten med i samme program for tre år siden, men røk ut som den første. - Så jeg er faktisk allerede mer erfaren enn henne! Følg TV-kvelden direkte og chat med tidligere «Skal vi danse»-dommer Christer Tornell her!Agnete Johnsen (20) skal også danse rumba i kveld. VG fikk de to dansestjernene til å prøve ut lidenskapen foran kameraet, og hva var vel da mer naturlig enn at deres konkurrent Per Heimly (42) tok bildene? - Jeg har hatt lyst til å fotografere disse to i lang tid, og nå som de er dressert i en måneds tid med glitter og glam, kom anledningen til å få frem rumba-blikket hos dem, sier Heimly, for anledningen altså VG-fotograf.Rumba-kjolen til Agnete Johnsen har tøy nok til å få plass på et frimerke - kveldens kjole skjuler knapt Jessica Rabbit-tatoveringen over ribbeina hennes - men det sjenerer ikke i det hele tatt. - Jeg var ganske lettkledd i det første programmet også og absolutt alle venninnene mine sa; å, at du tør å gå med så lite klær! Men i «Skal vi danse»-settingen blir det jo bare naturlig. Jeg visste at det kom til å bli små kjoler. - Du er med andre ord ikke redd for å vise litt hud? - Nei, det går helt fint. Og jeg er jo bare tyve år - jeg må gjøre det mens jeg ennå er stram!Alle tre er skjønt enige om at «Skal vi danse» hittil har vært en positiv opplevelse, selv om det har blitt noen slag og sår underveis. - Det handler om blod, svette og tårer. Det er kanskje vanskelig å se det på skjermen, men under treningen uken i forveien er det mye banning også, sier Agnete. - Vi trener tyve timer i uken, det blir jo som å gå på Galdhøpiggen hver dag. Tenk deg - vi trener tyve timer på én dans til hver lørdag, fremført på et par små minutter. Så er det å justere seg om til en helt ny dans mandagen etter, sier André. - Egentlig går vi opp til eksamen hver lørdag, det er dét vi gjør. Først eksamen, og så er det å vente på om det blir stryk eller ros, sier Per som i kveld skal danse tango. - Jeg må ærlig innrømme at jeg ikke har danset så mye tango  Men jeg har jo sett mine doser finsk fjernsynsteater med trekkspill, hjemmebrent og løse kniver. Nei da, men jeg liker tango veldig godt, det er en kul dans. Og jeg har hørt veldig mye på tangokongen Astor Piazzolla, sier han. Både Agnete og André var overbevist om at kveldens rumba skulle bli den letteste dansen, men der tok de feil. - Jeg trodde den var enkel og ikke så fysisk, men her strammes muskler og fibre i hele kroppen og helt frem til fingertuppene, sier Villa som innrømmer at han faktisk har imponert seg selv i «Skal vi danse». - Jeg trodde jeg var dritdårlig til å danse - jeg har vel ikke danset siden OL-åpningen på Lillehammer i 1994 (da var han tolv år, red.anm.) - men så viste det seg at jeg kanskje ikke var så verst likevel. Så konkurranseinstinktet kommer krypende. Jeg gir hundre prosent på alt jeg er med på, bedyrer André Villa.Han er ikke mindre imponert over Per Heimly. - Det står respekt av det Per gjør, han er jo ingen toppidrettsutøver i utgangspunktet, sier Villa. Heimly selv innrømmer at «Skal vi danse» har gjort han godt. - En hovedmotivasjon for å delta var det helsemessige. Hittil har jeg gått ned ti kilo, sier den kjente fotografen, mens André Villa supplerer flirende; - Og dét bare i fjeset.
Når André Villa (32) i kveld kaster seg ut i en kroppsklistrende rumba i «Skal vi danse», er han ikke redd for at følelsene til kjæresten Rachel Nordtømme går i svart.